Diari Oficial de la Generalitat Valenciana


Sumari del DOGV 5832, del 21-08-2008 (2008/10422)

RESOLUCIÓ de 7 d'agost de 2008, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual es dicten instruccions sobre la incorporació i matrícula de l'alumnat dels Programes de Qualificació Professional Inicial promoguts a l'empara de l'Orde de 7 de juliol de 2008, de la Conselleria d'Educació, per la qual s'aproven les bases reguladores i el procediment general per al desenrotllament dels Programes de Qualificació Professional Inicial a la Comunitat Valenciana, i l'Orde de 8 de juliol de 2008, de la Conselleria d'Educació, per la qual es convoquen ajudes per al desenrotllament de Programes de Qualificació Professional Inicial per al curs 2008-09.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5832

Data del DOGV
:   21-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10036


Data del document
:   07-08-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * política educativa
    * ensenyament professional
    * centre d'ensenyament
    * reforma de l'ensenyament
    * legislació escolar
    * accés a l'educació
    * ensenyament secundari
    * legislació

RESOLUCIÓ de 7 d'agost de 2008, de la Direcció General d'Avaluació, Innovació i Qualitat Educativa i de la Formació Professional, de la Conselleria d'Educació, per la qual es dicten instruccions sobre la incorporació i matrícula de l'alumnat dels Programes de Qualificació Professional Inicial promoguts a l'empara de l'Orde de 7 de juliol de 2008, de la Conselleria d'Educació, per la qual s'aproven les bases reguladores i el procediment general per al desenrotllament dels Programes de Qualificació Professional Inicial a la Comunitat Valenciana, i l'Orde de 8 de juliol de 2008, de la Conselleria d'Educació, per la qual es convoquen ajudes per al desenrotllament de Programes de Qualificació Professional Inicial per al curs 2008-09. [2008/10978]  
L'Orde de 7 de juliol de 2008, de la Conselleria d'Educació, establix les bases reguladores i el procediment general per a la concessió d'ajudes per als Programes de Qualificació Professional Inicial, promoguts a l'empara de l'Orde de 19 de maig de 2008, de la Conselleria d'Educació.  
Al seu torn, l'Orde de 8 de juliol de 2008, de la Conselleria d'Educació, va convocar les ajudes per al desenrotllament dels Programes de Qualificació Professional Inicial per al curs 2008-09, d'acord amb les bases reguladores i el procediment establit en l'Orde de 7 de juliol de 2008.  
L'Orde de 19 de maig de 2008, de la Conselleria d'Educació, per la qual es regulen els Programes de Qualificació Professional Inicial a la Comunitat Valenciana, determina en l'article 4.7 que la Direcció General competent en matèria de Formació Professional establirà, en cada cas, per resolució, la documentació necessària per a la incorporació o matrícula en estos programes.  
La disposició transitòria tercera de l'Orde de 19 de maig de 2008, anteriorment mencionada, establix que els terminis de matrícula corresponents al curs 2008-09 podran ser objecte d'una temporització especial.  
Convocades les ajudes per al desenrotllament dels Programes de Qualificació Professional Inicial per entitats, per al curs 2008-2009, es fa necessari dictar instruccions que faciliten el procediment d'incorporació i matrícula de l'alumnat en els dits Programes.  
En virtut del que s'ha exposat, i d'acord amb el que disposa la disposició final primera de l'Orde de 19 de maig de 2008, de la Conselleria d'Educació, per la qual es regulen els Programes de Qualificació Professional Inicial a la Comunitat Valenciana, resolc:  
Primer. El procés de matrícula.  
El procés ordinari d'admissió i matrícula de l'alumnat que curse Programes de Qualificació Professional Inicial en entitats o en centres docents de titularitat privada, acollits a la convocatòria establida per l'Orde de 8 de juliol de 2008, de la Conselleria d'Educació, es realitzarà, per al curs 2008-2009, d'acord amb els terminis següents:  
a) L'ompliment i l'entrega de les sol·licituds es podran dur a terme fins al 8 de setembre de 2008.  
b) Les llistes provisionals d'admesos es publicaran el 10 de setembre en els respectius centres o entitats i, les definitives, el 15 de setembre.  
c) La matrícula es formalitzarà els dies 17 i 18 de setembre.  
Sense perjuí del que s'ha exposat anteriorment, i de conformitat amb el que disposa l'article 4.6 de l'Orde de 19 de maig de 2008, de la Conselleria d'Educació, per la qual es regulen els Programes de Qualificació Professional Inicial a la Comunitat Valenciana, sempre que hi haja places disponibles, la matrícula de l'alumnat romandrà oberta durant el primer trimestre del curs.  
Segon. Documentació per a la matrícula.  
1. L'alumnat adjuntarà, a la sol·licitud de matrícula, la documentació següent:  
a) L'avaluació acadèmica emesa pel centre docent de procedència, d'acord amb el model que figura en l'annex V de la Resolució de 18 de juny de 2008 (DOCV núm. 5.790 de 23.06.08), de la Direcció General d'Avaluació, Innovació i Qualitat Educativa, i de la Formació Professional, per la qual es dicten instruccions per a l'autorització i l'accés als Programes de Qualificació Professional Inicial en centres públics per al curs 2008-2009.   
b) La proposta de la Direcció - Resolució d'Inspecció, del centre docent de procedència, d'acord amb el model que figura en l'annex VIII de la mencionada Resolució de 18 de juny de 2008.  
c) Qualsevol altre document que, d'acord amb el que establixen els articles 4, 6, 7 i 8, de l'Orde de 19 de maig de 2008, de la Conselleria d'Educació, per la qual es regulen els Programes de Qualificació Professional Inicial a la Comunitat Valenciana, es requerisca per a acreditar les condicions d'accés i la situació acadèmica dels seus destinataris.  
2. Per a l'alumnat desescolaritzat que no haja estat matriculat en un centre docent en el curs immediatament anterior al de l'inici del programa, els centres i les entitats receptores ompliran l'informe el model del qual figura com a annex IX de l'esmentada Resolució de 18 de juny de 2008.  
Tercer. La prioritat en l'accés.  
1. Els centres docents acollits a la mencionada Orde de 8 de juliol de 2008, de la Conselleria d'Educació, seguiran els criteris de priorització quant a la matrícula i l'accés de l'alumnat als programes que els centres mateixos hagen promogut, programes que s'establixen en l'apartat desé de la Resolució de 18 de juny de 2008.  
2. La resta d'entitats, en el cas que hi haja més sol·licituds de matrícula que reunisquen els requisits exigits que places disponibles en el programa o programes de les modalitats de taller, taller polivalent o especial promoguts per les dites entitats, seguiran l'orde de prioritat següent:  
1r) Alumnat de 16 o més anys d'edat, proposat per l'equip educatiu, procedent dels centres docents públics o privats en què haja estat matriculat en el curs anterior a l'inici del programa, ubicats a la mateixa localitat de l'entitat on s'oferix el programa de qualificació professional inicial.  
2n) Alumnat de 16 o més anys d'edat que la sol·licite voluntàriament, procedent d'aquells centres docents públics o privats en què haja estat matriculat en el curs anterior a l'inici del programa, ubicat a la mateixa localitat de l'entitat on s'oferix el programa de qualificació professional inicial.  
3r) Alumnat de 16 anys o més, desescolaritzat, domiciliat a la mateixa localitat de l'entitat on s'oferix el programa de qualificació professional inicial.  
4t) Alumnat de 16 anys o més, desescolaritzat, domiciliat en una altra localitat diferent de la localitat on s'ubica l'entitat que oferix el programa de qualificació professional inicial.  
3. Els desempats dins de cada un dels grups de prioritat es resoldran per mitjà de sorteig públic per l'òrgan competent en matèria d'escolarització.  
Contra la present resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Educació, dins del termini d'un mes a comptar de l'endemà de ser publicada, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 7 d'agost de 2008.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.